Μια Ταινία Minecraft

Η Μια Ταινία Minecraft (πρωτότυπος τίτλος: A Minecraft Movie) είναι Αμερικανική ταινία περιπέτειας του 2025, σε σκηνοθεσία του Τζάρεντ Χες, βασισμένη στο ομώνυμο βιντεοπαιχνίδι της Mojang Studios. Πρωταγωνιστούν οι Τζακ Μπλακ, Τζέισον Μομόα, Έμμα Μάιερς, Ντανιέλ Μπρουκς και Σεμπάστιαν Γιουτζίν Χάνσεν.

Η ταινία ανακοινώθηκε τον Φεβρουάριο του 2014 από τον Μάρκους Πέρσον, τον δημιουργό του βιντεοπαιχνιδιού. Διάφοροι σκηνοθέτες προσλήφθηκαν τα επόμενα χρόνια, με τον τελευταίο να είναι ο Χες, ο οποίος προσλήφθηκε τον Απρίλιο του 2022. Τον ίδιο μήνα ανακοινώθηκε πως ο Μομόα θα πρωταγωνιστούσε. Τα γυρίσματα ήταν προγραμματισμένα να ξεκινήσουν τον Αύγουστο του 2023 στην Νέα Ζηλανδία, αλλά καθυστέρησαν λόγω της απεργίας SAG-AFTRA του 2023. Αφότου η απεργία σταμάτησε τον Νοέμβριο, επιβεβαιώθηκε η συμμετοχή των Μπρουκς και Γιουτζίν Χάνσεν. Τον Δεκέμβριο ανακοινώθηκε η συμμετοχή της Μάιερς και τον Ιανουάριο του 2024 ανακοινώθηκε πως ο Μπλακ θα υποδυόταν τον Στιβ και ξεκίνησαν τα γυρίσματα, τα οποία ολοκληρώθηκαν τον Απρίλιο. 

Το Μια Ταινία Minecraft έκανε πρεμιέρα στο Empire Leicester Square στο Λονδίνο στις 30 Μαρτίου 2025, πριν κυκλοφορήσει στις Ηνωμένες Πολιτείες στις 4 Απριλίου, από τις Warner Bros. Pictures. Παρά τα μικτά σχόλια από τους κριτικούς, η ταινία εισέπραξε $954 εκατομμύρια έχοντας στοιχήσει $150 εκατομμύρια, με αποτέλεσμα να γίνει η 2η ταινία του 2025 με τις μεγαλύτερες εισπράξεις και η 2η ταινία βασισμένη σε βιντεοπαιχνίδι με τις μεγαλύτερες εισπράξεις όλων των εποχών. Μια συνέχεια βρίσκεται σε ανάπτυξη.

Παραπομπές

 Εξωτερικοί σύνδεσμοι 


Κατηγορία:Ταινίες του 2025
Κατηγορία:Αμερικανικές περιπετειώδεις ταινίες
Κατηγορία:Ταινίες που επηρεάστηκαν από την απεργία SAG-AFTRA του 2023
Κατηγορία:Ταινίες που επηρεάστηκαν από την πανδημία COVID-19
Κατηγορία:Ταινίες βασισμένες σε βιντεοπαιχνίδια
Κατηγορία:Ταινίες παραγωγής Warner Bros.
Κατηγορία:Minecraft
Κατηγορία:Αμερικανικές ταινίες της δεκαετίας 2020
Κατηγορία:Ταινίες παραγωγής Legendary Pictures
Κατηγορία:Αγγλόφωνες ταινίες
Κατηγορία:Ταινίες της Vertigo Entertainment